<b>שאלה </b>יורינו רבינו ירום הודו באחים שהיה להם אחות קטנה ונשאוה עם שמעון והכניסה לו בית ולא עברו ימים המירה דתה והלכה לה ובעלה שמעון נתן בית זה לבת אחותו ונשאה עם לוי וישב בבית שמנה שנים ומכרה ליהודה ויהי כשמוע המשומדת שהבית נמכר ליהודה ובאת אל יהודה ובקשה להוציאו מן הבית כי אמרה זה ביתי והוליכו אל השופט ועדים מעידים שהבית שלה וכשראה יהודה זה הלך אל לוי ואמר הנה ביתך לפניך או תקבל עליך האחריות ותפטרני או תנה לי ממוני ואם העדים מעידים שהבית למשומדת למה לא הגדת לי ויען לוי ויאמר לא קנית בית זה אלא אחר שידעת שהיא למשומדת ועל זה קנית ממני יורינו רבינו הדין בזה ויבא שכמ''ה: